Íslenski tónlistarmaðurinn Viktor Orri Árnason og Berlínarbúinn Yair Elazar senda í dag frá sér plötuna VAST . Platan er gefin út af íslensku plötuútgáfunni Bedroom Community og inniheldur fimm frumsamin lög . Þegar VAST kom til sögunnar höfðu Viktor og Yair aldrei hist en þeir unnu saman í gegnum veraldarvefinn að „ remixi “ af laginu Solari eftir tónskáldið Jóhann Jóhannson sem lést fyrir ekki svo löngu . Samstarfið gekk vel og í kjölfarið ákváðu kapparnir að hittast og vinna enn frekar saman . Ekkert var ákveðið , nema að þeir ætluðu að láta straumana flæða og nærast á hæfileikum hvor annars . Í hljóðverinu var glamrað á alls konar hljóðfæri og allt tekið upp , klippt og skorið og ýmsum „ effektum “ bætt við . VAST var að fæðast . Þegar lögin voru nánast tilbúin tók Valgeir Sigurðsson ( Greenhouse Recording Studios ) við og sá um mix og „ masteringu “ .